# Die Schedelsche Weltchronik (deutsch):016

| 015 <<<Vorheriges Blatt | Die Schedelsche Weltchronik Blatt XVI | Nächstes Blatt>>> 017 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## XV verso:

Das ander alter
Sem der erst sun noe ist geporn im. l. iar seins vaters vnd im. ij$^m$: ij$^c$. xliiij. iar der werlt. vnd. ij$^m$. ix$^c$. lvij. iar vor cristi gepurt. vnd lebet. vi$^c$. vnd gepar zway iar vor der sintflus Arphaxat. vnd man sagt er sey melchisedech gewesen: der erstlich nach der sintflus Salem das ist hierusalem pawet vnd sind. xxvij. geschlecht von im entsprungen. Aber Sem gepar fu$^e$nff su$^e$n von den fu$^e$nff su$^e$nderliche vo$^e$lcker entstunden. der erst hieß Elam von dem komen elamitte die fu$^e$rsten persidis. vnd Sem gepar in dem hundersten iar arphaxat vnd ander su$^e$n vnd to$^e$chtter vnd starb.
* DIser assur der ander von dem reich assiriorum entstunde wolt got nit widerstreben in den paw des thurns Babel mit nemroth. daru$^e$mb fluhe er auß dem land sennaar weit in ein ander gegent dar in vor niemant wonet. die auß seinen namen assiria heysset. vnd pawet ein stat darnach niniue ain hawbtstat des reichs der assirier. dasselb volck ist alweg der grausamkeit beschuldigt worden.
* Aram der vierd sun sem het vier su$^e$n vnd von im sind entsprungen Syri. der selben hawbtstat ist damascus daru$^e$mb in hebreyscher sprach Syria haist Aram.
* DEr erst sun arams was huss des lands Traconida das zwischen palestinam vnd celensyrie ligt. dar in ist huss in dem iu$^e$dischen land gelegen dar auß Job der prophet entsprungen ist.
* Arphaxat der drit sun Sem ist geporn im. ij$^m$. iij$^c$. xliiij. iar der werlt. nach sag der. lxx. außleger. vnd lebet. iij$^c$. xxxviij. iar vnd starb. von disem arphaxat komen Caldey. von den caldea das land aso genant ist. ligt asia. sto$^e$sst an arabiam. ist eben. vnd der prunnen durstig. dar inn die groß Babilonia was.
Als noe einen weingarten gepflantzt vnd von dem wein getruncken het. do ward er truncken vnd emplo$^e$sset lag er in dem tabernackl. do nw cham die scham seines vaters sahe verkundet er das seinen zwaien brudern. die bedecketen in mit einem mantel auff sein achsel gelegt die scham des vaters vnd kerten die augen ab vnd sahen sein scham nit. do nw noe wolt fluchen den cham den got gesegnet het. do fluchet er chanaan den sun chams vmb die belachung seines vaters. als hieuor dauon meldung beschiht.

## XVI recto:

Blat XVI
der werlt
Iaphet der drit sun noe het. vij. su$^e$n vnd besasse europaz vnd ward vom vater vmb der edlkeit willen gebenedeyt. vnd im weyterung oder erpraytung gewunschet. vnd sind von im entsprungen. xv. geschlecht. aber durch die su$^e$n Japhet sind siben vo$^e$lcker eingestiftet Gomer der erst geporn iaphets kam in europam vnd richtet Gomeritas das volck auff. die darnach von den kriechen galate: vnd das land nach in galacia genant sind. das selb land sto$^e$sset an hispanien vnd lusitanien die hat es von mittemtag. vnd vom nidergang vnd mitternacht das wendlmeer. vnd vom auffgang den fluss sequane vnd die land der teu$^e$tschen. Gomer der erst sun iaphet dauon galacij. vnd het vier su$^e$n der erst Astanes. dauon sarmacia der seythier lewet in der tieff der meothidischen pfu$^e$tschen wonende. vnd ist ein elende gegent. vol vnselliger pawm. Der ander Kiphat oder raphaa. dauon paflagones. vnd der land paphlagonia der kleinern asie Der drit Thogorma. dauon friges vnd ir land. frigia der mindern asie vormals dardania darnach troya genant. Der ander sun iaphet Magog. dauon seythe vnd von in Schia vnd Gothia. Der drit medar oder madeus. dauon komen medi vnd von in media das land nahent bey assyria vnd persia. Der vierd Janaan. dauon greci. vnd het vier su$^e$n. der selb ianaan machet iones die kriechen. Jonia was ein gegent der kriechen zwischen cariam vnd coliam nw thurgia genant. der erst Elisan. dauon helisei. darnach Eoly genant. vnd eolia ir insel solt. xxv$^m$. schrit von welschen landen sein der ander tharsis. der in der mindern asia tharsos machet. die etwen cilices. vnd nach in genant cilicia sand pauls vater land. Der drit thayza oder cethim. dauon Cipria die insel vormals cithina genant. Der vierd dodanum. douon burgundi. der selb kam in die insel rhodis. vnd wolt rhodios genant werden. Der fu$^e$nfft thubal. dauon hispani. vnd hispania ein fast groß land. Der sechst mosoch. dauon Capadoces vnd das land capadocia der grossern Asie nahend. Der sybend Thyras der nennet die seynen Thyrenses. von den ist Tracia das land Scythia.